Në datat 27 dhe 28 shkurt 2024 në Beograd, u zhvillua takimi i parë rajonal për zhvillimin e një programi trajnimi rajonal për vlerësuesit e jashtëm, në kuadër të projektit Përmirësimi i cilësisë së arsimit dhe trajnimit në SEE – EQET SEE dhe komponenti i Sigurimit të Cilësisë (QA).

Gjatë dy ditëve, Grupi Rajonal i Punës bashkëpunoi me Pikat Kombëtare të Koordinimit të çdo ekonomie për Sigurimin e Cilësisë dhe ekspertë të specializuar për zhvillimin e trajnimeve, kompetencat, standardet e kompetencave dhe analizën e nevojave.

Në përbërje të grupit të punës ishin përfaqësues nga ministritë e arsimit dhe agjencitë e sigurimit të cilësisë nga shtatë ekonomi: Shqipëri, Bosnje dhe Hercegovinë, Kosovë\*, Moldavi, Mal të Zi, Maqedoni të Veriut dhe Serbi. Përfaqësuesit e ERI SEE dhe ekspertët portugez Rosa Celeste de Almeida Micaelo dhe Isabel Maria Borges Furtado Dias Barata kontribuan gjithashtu.

Së bashku, punuan në zhvillimin e një propozimi gjithëpërfshirës rajonal për një program trajnimi të dizajnuar për vlerësuesit e jashtëm, duke u përshtatur me modulet dhe strukturën e propozuar. Njëzet e nëntë pjesëmarrës diskutuan dhe dhanë rekomandimet e tyre për avancimin e modulit dhe strukturës së propozuar për programin rajonal të trajnimit për vlerësuesit e jashtëm.

Në vijim gjatë muajit prill 2024, do të organizohet takimi i dytë rajonal për zhvillimin e programit të trajnimit rajonal, me qëllim që të finalizohet struktura dhe materialet e tij dhe të diskutohen modalitetet e zbatimit në nivel rajonal dhe kombëtar.

